**Duhanska industrija** ili **duvanska industrija** je grana lake industrije koja se bavi uzgojem i preradom duhana.

Karakteristike
--------------

Duhan se kao i druge biljke uzgaja na poljoprivrednim farmama, ali se kod duhana primjenjuju i dodatne radnje umjetnog ili prirodnog sušenja duhana te njegove pripreme i pakiranja za prodaju. Upotrebna i komercijalna vrijednost duhana postiže se tek nakon daljnje pripreme, složene industrijske obrade i pakiranja. Za trgovačke potrebe duhan se sortira u robne tipove. Najvažniji su oni koji se suše toplim zrakom (*flue-cured*), uz one na zraku (*burley*) i suncu (*orijentalni*).

Najveći proizvođači duhana su; Kina, Indija, Brazil, Sjedinjene Američke Države, zemlje EU, Zimbabve, Turska i Malavi. Ukupna svjetska proizvodnja duhana posljednjih godina kreće se između 6 i 7 miliona tona godišnje. Danas je na svijetu djeluje oko 500 legalnih i oko 200 ilegalnih tvornica cigareta.

Trgovina finalnim duhanskim proizvodima koncentrirana u svega nekoliko mega kompanija, a to su; China National Tobacco Corp, Philip Morris International, British American Tobacco, Imperial Tobacco i Japan Tobacco. Navedene kompanije podmiruju oko 90% svjetske proizvodnje cigareta.

Ekonomski gledano gro duhanske industrije čini proizvodnja i trgovanje finalnim duhanskim proizvodima. U njoj cigarete danas imaju lavovski udio, sa oko 95%, odnosno oko 5500 milijardi komada godišnje. Ostali poznati duhanski proizvodi su: cigare, cigarilosi, duhan za lulu, rezani duhan za motanje te duhan za žvakanje, šmrkanje i cuclanje. Duhanski proizvodi se danas proizvode od duhana različitih vrsta, tipova i porijekla, kompleksnim i brojnim tehnološkim metodama uz pomoć prehrambenih dodataka kao što je med i sa neduhanskim materijalima kao što su cigaretni papir i razni filteri. Industrija cigareta izrazito je tržišno orjentirana industrija u svjetskim razmjerima. Duhanski proizvodi su visoko oporezovani od 300 do 400% u odnosu na proizvođačke cijene, odnosno 60 do 80% od maloprodajne cijene, što osigurava i visoke budžetske prihode u svim državama svijeta.

Od kraja 20. vijeka traje kampanja za smanjenje pušenja, nakon naučnih analiza, koje ukazuju da ono uzrokuje određene ozbiljne bolesti, pa se provode brojne zabrane i ograničenja. Zbog tog se sve češće duhanske kampanije nalaze kao meta kritike, kao i čitava duhanska industrija.

Lista najvećih proizvođača
--------------------------

| Država | Proizvodnja u hiljadama tona |
| --- | --- |
|  Kina | 2298,8 |
|  Indija | 595,4 |
|  Brazil | 520,7 |
|  SAD | 408,2 |
|  Evropska unija | 314,5 |
|  Zimbabve | 204,9 |
|  Turska | 193,9 |
|  Indonezija | 166,6 |
|  Rusija | 116,8 |
|  Malavi | 108,0 |

Izvori
------

1. 1 2 3 4 5 6 7  „*Duhanska industrija*". Leksikografski zavod Miroslav Krleža. Pristupljeno 28. 12. 2016.
2. 1 2 3  „*Industry*" (engleski). World Lung Foundation. Pristupljeno 28. 12. 2016.
3. ↑  „*Manufacturing Tobacco*" (engleski). WHO 2016. Pristupljeno 28. 12. 2016.

Vanjske veze
------------

* *Duhanska industrija*

| * p
* r
* u
Industrija |
| --- |
| **Laka industrija** | 
Prehrambena industrija **•** Tekstilna industrija **•** Duvanska industrija **•** Industrija kože i obuće **•** Laka hemijska industrija **•** Industrija celuloze i papira |  |
| **Teška industrija** | 
Metalurgija **•** Mašinska industrija **•** Elektroindustrija **•** Teška hemijska industrija **•** Grafička industrija **•** Građevinska industrija **•** Drvna industrija |